Man in Bwabwata Nasionale Park deur olifant doodgetrap - Omgewing - Republikein
Monday, November 29th, 21:49:14
Man in Bwabwata Nasionale Park deur olifant doodgetrap
25 November 2021 | Omgewing
Matala Mafuta (71) van die Omega 3-nedersetting is Woensdag omstreeks 09:30 deur 'n olifant in die Bwabwata Nasionale Park doodgetrap. Volgens 'n voorlopige ondersoek deur die ministerie van omgewing, bosbou en toerisme het die voorval sowat 800 meter suid van Omega 3 plaasgevind toe Mafuta onderweg was na sy nabygeleë landerye. Sy gesin sal deur die ministerie ondersteun word om te eis vir die begrafnisvoordeel van N$100 000 waarvoor die beleidsrigting vir mens-dier-konflik voorsiening maak.
Tot op hede het agt mense hul lewens as gevolg van wilde diere vanjaar verloor en wel vier deur krokodille, twee deur olifante en twee deur seekoeie.